sukhrobnurali/uzbek-legal-corpus huggingface dataset:
Oʻzbekiston Respublikasi Ichki ishlar vazirligi Akademiyasida oʻquv yuklamasining hajmini tasdiqlash toʻgʻrisida
(resolution, 2017-09-26)

Oʻzbekiston Respublikasi Prezidentining “Ichki ishlar organlari xodimlarini tayyorlash, qayta tayyorlash va malakasini oshirish tizimini tubdan takomillashtirish chora-tadbirlari toʻgʻrisida” 2017-yil 16-avgustdagi PQ-3216-son qaroriga muvofiq, shuningdek ichki ishlar organlari xodimlarini tayyorlashning kadrlar salohiyatini oshirish imkonini beradigan sifat jihatdan yangi tizimini joriy etish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi Akademiyasida oʻquv yuklamasining hajmi ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. Barcha turdagi auditoriya va auditoriyadan tashqari oʻquv ishlarini oʻz ichiga olgan oʻquv yuklamasining eng yuqori hajmi haftasiga 54 soat qilib belgilanadi. Ishlab chiqarishdan ajralgan holda (kunduzgi) oʻqish shakli uchun auditoriya mashgʻulotlari va ilmiy faoliyatning eng yuqori hajmi haftasiga 36 soat qilib belgilanishi lozim. Oʻqishning normativ muddati uch yil boʻlgani holda oʻquv jarayoni 152 hafta davom etishi zarur. Oʻqish davrining umumiy hajmi quyidagicha taqsimlanadi: nazariy va amaliy taʼlim — 63 — 70%; attestatsiya — 8 — 10%; taʼtil — 8 — 16%; malakaviy amaliyot — 6 — 18%; bitiruv malakaviy (ilmiy-tadqiqot) ishi — 2 — 5%. Nazariy va amaliy taʼlim hajmi fanlar bloklari boʻyicha quyidagicha taqsimlanadi: gumanitar va ijtimoiy-iqtisodiy fanlar — 10 — 15%; matematik va tabiiy-ilmiy fanlar — 5 — 15%; umumkasbiy fanlar — 35 — 50%; ixtisoslik fanlari — 30 — 40%; qoʻshimcha fanlar — 5 — 9%. Taʼlim yoʻnalishi boʻyicha fan, texnika va texnologiyalarning zamonaviy yutuqlari, kadrlar buyurtmachilari talablaridan kelib chiqqan holda oʻquv davrining umumiy hajmi taqsimotiga hamda nazariy taʼlim davri hajmining fanlar bloklari boʻyicha taqsimotiga Oʻzbekiston Respublikasi Ichki ishlar vazirligi Akademiyasi ilmiy kengashining qarori asosida 5 foizgacha oʻzgartirish kiritilishi mumkin.
Oʻzbekiston Respublikasi Hukumatining tayyor dori vositalari va tibbiyot buyumlarini import qilishni tartibga solish bilan bogʻliq ayrim qarorlariga oʻzgartirish va qoʻshimchalar kiritish toʻgʻrisida
(resolution, 2024-01-01)

Oʻzbekiston Respublikasi Prezidentining “Respublika farmatsevtika sanoatini jadal rivojlantirish uchun qulay shart-sharoitlar yaratish chora-tadbirlari toʻgʻrisida” 2017-yil 20-apreldagi PQ-2911-son qarorini bajarish yuzasidan hamda respublika farmatsevtika tarmogʻini yanada rivojlantirishni, ichki bozorni sifatli va samarali mahalliy dori vositalari va tibbiyot buyumlari bilan toʻldirishni, importning oʻrnini bosuvchi dori preparatlari ishlab chiqarishni kengaytirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga* muvofiq ayrim qarorlariga oʻzgartirish va qoʻshimchalar kiritilsin. 2. Ushbu qaror rasman eʼlon qilingan kundan boshlab uch oy oʻtgandan keyin kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Sogʻliqni saqlash, ekologiya, atrof muhitni muhofaza qilish, jismoniy tarbiya va sport masalalari axborot-tahlil departamentiga yuklansin.
Yuridik shaxsning alohida boʻlinmalari boʻyicha soliqlarni toʻlash tartibini takomillashtirish, shuningdek Jizzax viloyati mahalliy budjetining daromad qismini mustahkamlashga doir qoʻshimcha chora-tadbirlar toʻgʻrisida
(resolution, 2024-08-06)

Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2016-yil 27-dekabrdagi PQ-2699-son qarorini bajarish yuzasidan hamda mahalliy hokimiyat organlarining barcha zarur soliqlarning toʻliq yigʻilishi, soliq solinadigan bazani kengaytirish, shuningdek mahalliy budjetlar xarajatlarining samaradorligini oshirish hisobiga mahalliy budjetlarning daromad qismini mustahkamlashdan manfaatdorligini kuchaytirish maqsadida Vazirlar Mahkamasi qaror qiladi: 1. Vazirlar Mahkamasining 2017-yil 27-fevraldagi 105-son qarori (Oʻzbekiston Respublikasi QT, 2017-y., 2-son, 19-modda) bilan tasdiqlangan Yuridik shaxsning alohida boʻlinmalari boʻyicha soliqlarni toʻlash tartibi toʻgʻrisidagi nizomga quyidagi mazmundagi 91-band qoʻshilsin: “91. Yuridik shaxs alohida boʻlinma boʻyicha daromadlar va xarajatlar hisobini alohida yuritgan taqdirda, yuridik shaxs qoʻshilgan qiymat soligʻi summasini tovarlarni (ishlar, xizmatlarni) realizatsiya qilish boʻyicha soliq solinadigan aylanmadan kelib chiqqan holda hamda har bir alohida boʻlinma boʻyicha hisobga olinadigan qoʻshilgan qiymat soligʻi summasini aniqlash huquqiga ega boʻladi”. 2. Belgilab qoʻyilsinki, “Olmaliq KMK” AJ Zafarobod sement zavodi boʻyicha alohida hisob yuritadi va qoʻshilgan qiymat soligʻini alohida boʻlinma joylashgan joyda toʻlaydi. 3. “Olmaliq KMK” AJ qoʻshilgan qiymat soligʻini alohida boʻlinma joylashgan joyda toʻlash uchun Zafarobod sement zavodi boʻyicha qoʻshilgan qiymat soligʻi ushbu qarorga muvofiq qayta hisoblab chiqilishini taʼminlasin. 4. Oʻzbekiston Respublikasi Davlat soliq qoʻmitasi ushbu qarorga muvofiq “Olmaliq KMK” AJning Zafarobod sement zavodi boʻyicha soliq majburiyatlariga tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari J.A. Qoʻchqorov, Gʻ.I. Ibragimov hamda Oʻzbekiston Respublikasi moliya vaziri B.A. Xoʻjayev zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Olmaliq KMK” AJning boshqaruv tizimini yanada takomillashtirish chora-tadbirlari toʻgʻrisida” 2017-yil 15-sentabrdagi PQ-3280-son qarori)
(resolution, 2025-12-16)

Oʻzbekiston Respublikasi Prezidentining “Olmaliq KMK” AJning boshqaruv tizimini yanada takomillashtirish chora-tadbirlari toʻgʻrisida” 2017-yil 15-sentabrdagi PQ-3280-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 2. Vazirlar Mahkamasining “Oʻzbekiston Respublikasining erkin iqtisodiy zonalarida import oʻrnini qoplaydigan va eksportga moʻljallangan mahsulotlar ishlab chiqarishni yanada kengaytirish chora-tadbirlari toʻgʻrisida” 2017-yil 27-fevraldagi 110-son qaroriga (Oʻzbekiston Respublikasi QHT, 2017-y., 9-son, 133-modda) 1-ilovada: a) jadval sarlavhasidan keyin “Jami” va “Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari kompleksi” satrlari quyidagi tahrirda bayon qilinsin: “ Jami (171 loyiha): 1 061,3 424,3 316,0 321,0 12 356 Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari kompleksi 312,9 176,3 52,6 84,0 2 072 ”; b) 10-pozitsiyadan keyin “Olmaliq KMK” AJ satri quyidagi tahrirda bayon qilinsin: “ “Olmaliq KMK” AJ 25,2 8,0 3,0 14,2 160 ”; v) 11, 12 va 15-pozitsiyalar chiqarib tashlansin.
Vazirlar Mahkamasining “Avtomobil transportida yoʻlovchilarni va yuklarni shaharda, shahar atrofida, shaharlararo va xalqaro yoʻnalishlar boʻyicha tashish faoliyatini litsenziyalash toʻgʻrisidagi Nizomni tasdiqlash haqida” 2006-yil 14-iyuldagi 138-son qaroriga oʻzgartirish va qoʻshimchalar kiritish toʻgʻrisida
(resolution, 2020-04-15)

Oʻzbekiston Respublikasi Prezidentining “Valyuta siyosatini liberallashtirish boʻyicha birinchi navbatdagi chora-tadbirlar toʻgʻrisida” 2017-yil 2-sentabrdagi PF-5177-son Farmonini ijro etish hamda avtomobil transportida yoʻlovchilar va yuklarni tashishni litsenziyalash mexanizmini takomillashtirish, avtomobillarda tashuvchilar faoliyatini amalga oshirish uchun yanada qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Avtomobil transportida yoʻlovchilarni va yuklarni shaharda, shahar atrofida, shaharlararo va xalqaro yoʻnalishlar boʻyicha tashish faoliyatini litsenziyalash toʻgʻrisidagi Nizomni tasdiqlash haqida” 2006-yil 14-iyuldagi 138-son qaroriga (Oʻzbekiston Respublikasi QT, 2006-y., 7-son, 51-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov hamda Oʻzbekiston avtomobil va daryo transporti agentligi boshligʻining oʻrinbosari Sh.Sh. Shovahobov zimmasiga yuklansin. 1. 1-ilovaning 5-bandi ikkinchi xatboshida: “r” va “t” kichik bandlari chiqarib tashlansin; “s” kichik bandidagi “shaharda” soʻzidan keyin “va shahar atrofida” soʻzlari qoʻshilsin. 2. 2-ilova matni quyidagi tahrirda bayon qilinsin: Faoliyat turlari Sigʻimi (yoʻlovchi oʻrni va yuk koʻtarish quvvati, tonna) Avtomototransport vositasining bir birligi uchun 1 yilga davlat boji miqdori (eng kam oylik ish haqiga nisbatan shuncha baravar) 1) yoʻlovchilarni shaharda tashish avtobuslar 14 oʻringacha 1,0 14 oʻrindan ortiq 2,5 mikroavtobuslar 1 ta transport vositasi uchun 8,0 yengil avtomobillar 4 oʻringacha 2,0 4 oʻrindan ortiq 3,5 2) yoʻlovchilarni shahar atrofida tashish avtobuslar 19 oʻringacha 2,0 19 oʻrindan ortiq 4,0 mikroavtobuslar 1 ta transport vositasi uchun 8,0 yengil avtomobillar 4 oʻringacha 2,0 4 oʻrindan ortiq 3,5 3) yoʻlovchilarni shaharlararo yoʻnalishlar boʻyicha tashish avtobuslar 30 oʻringacha 6,0 30 oʻrindan ortiq 16,5 mikroavtobuslar 1 ta transport vositasi uchun 19,5 yengil avtomobillar 1 ta transport vositasi uchun 5,5 4) yoʻlovchilarni xalqaro yoʻnalishlar boʻyicha tashish avtobuslar 12 oʻrindan ortiq 28,0 mikroavtobuslar 1 ta transport vositasi uchun 22,0 yengil avtomobillar 1 t� transport vositasi uchun 7,0 5) yuklarni avtomobil transportida shaharda va shahar atrofida tashish 3,5 tonnagacha 1,0 3,5 tonnadan 10 tonnagacha 2,5 10 tonnadan 16 tonnagacha 4,0 16 tonnadan ortiq 5,5 6) yuklarni avtomobil transportida shaharlararo yoʻnalishlar boʻyicha tashish 3,5 tonnagacha 2,0 3,5 tonnadan 10 tonnagacha 4,0 10 tonnadan 16 tonnagacha 5,5 16 tonnadan ortiq 7,0 7) yuklarni avtomobil transportida xalqaro yoʻnalishlar boʻyicha tashish 1 ta transport vositasi uchun 7,0
Vazirlar Mahkamasining “Jamiyat salomatligi va sogʻliqni saqlashni tashkil etish ilmiy-tadqiqot instituti faoliyati toʻgʻrisida” 2017-yil 10-maydagi 266-son qaroriga qoʻshimcha kiritish haqida
(resolution, 2019-04-26)

Jamiyat salomatligi va sogʻliqni saqlashni tashkil etish ilmiy-tadqiqot instituti va uning hududiy boʻlinmalari xodimlari mehnatiga haq toʻlash va ularni moddiy ragʻbatlantirish tizimini yanada tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Jamiyat salomatligi va sogʻliqni saqlashni tashkil etish ilmiy-tadqiqot instituti faoliyati toʻgʻrisida” 2017-yil 10-maydagi 266-son qarorining (Oʻzbekiston Respublikasi QHT, 2017-y., 19-son, 342-modda) 6-bandiga quyidagi mazmundagi xatboshi qoʻshilsin: “Belgilab qoʻyilsinki, Institut va uning hududiy boʻlinmalari xodimlariga Oʻzbekiston Respublikasi Fanlar akademiyasi ilmiy-tadqiqot muassasalarining tegishli lavozimlari uchun nazarda tutilgan mehnatga haq toʻlash va moddiy ragʻbatlantirish shartlari joriy etiladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov, Oʻzbekiston Respublikasi sogʻliqni saqlash vaziri A.K. Shadmanov zimmasiga va Oʻzbekiston Respublikasi Vazirlar Mahkamasining Sogʻliqni saqlash, ekologiya, atrof-muhitni muhofaza qilish, jismoniy tarbiya va sport masalalari axborot-tahlil departamentiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar kiritish haqida (Oʻzbekiston Respublikasi Prezidentining “Oʻzbekiston Davlat konservatoriyasining moddiy-texnika bazasini mustahkamlash boʻyicha qoʻshimcha chora-tadbirlar toʻgʻrisida” 2017-yil 25-avgustdagi PQ-3243-son qarori )
(resolution, 2020-04-15)

Oʻzbekiston Respublikasi Prezidentining “Oʻzbekiston Davlat konservatoriyasining moddiy-texnika bazasini mustahkamlash boʻyicha qoʻshimcha chora-tadbirlar toʻgʻrisida” 2017-yil 25-avgustdagi PQ-3243-son qarorini bajarish yuzasidan, shuningdek Qimmatli qogʻozlar bozorini muvofiqlashtirish va rivojlantirish markazining samarali faoliyat koʻrsatishi uchun zarur shart-sharoitlar yaratish maqsadida Vazirlar Mahkamasi qaror qiladi: 2. Vazirlar Mahkamasining “Qimmatli qogʻozlarning markaziy depozitariysini tashkil etish va uning faoliyati masalalari toʻgʻrisida” 1999-yil 21-maydagi 263-son qarorining (Oʻzbekiston Respublikasi QT, 1999-y., 5-son, 27-modda) 13-bandidagi “Buxoro koʻchasidagi 10-uyga” soʻzlari “Mustaqillik shohkoʻchasidagi 107-uyda” soʻzlari bilan almashtirilsin. 3. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin.
Oʻzbekiston yoshlar ittifoqining moddiy-texnika bazasini yanada takomillashtirish chora-tadbirlari toʻgʻrisida
(resolution, 2017-09-18)

Oʻzbekiston Respublikasi Prezidentining “Oʻzbekiston yoshlar ittifoqi faoliyatini takomillashtirishga doir kompleks chora-tadbirlar toʻgʻrisida” 2017-yil 18-iyuldagi PQ-3138-son qaroriga muvofiq Oʻzbekiston yoshlar ittifoqi faoliyatini har tomonlama qoʻllab-quvvatlash hamda aholining, ayniqsa yoshlarning kitobga boʻlgan qiziqishini oshirish, ularni kitoblar bilan taʼminlash tizimini yanada samarali tashkil etish maqsadida Vazirlar Mahkamasi qaror qiladi: 1. Oʻzbekiston yoshlar ittifoqi, Oʻzbekiston matbuot va axborot agentligi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda “Oʻzdavkitobsavdotaʼminoti” MChJning: Oʻzbekiston matbuot va axborot agentligining maydoni 270 kv.m boʻlgan Toshkent shahri, Mirzo Ulugʻbek tumani, Markaz-1, Mustaqillik koʻchasi, 6-uy va maydoni 1650 kv.m boʻlgan Toshkent shahri, Mirzo Ulugʻbek tumani, Markaz-1, Mustaqillik koʻchasi 7-uy manzilida joylashgan binolarini Oʻzbekiston matbuot va axborot agentligi “Kitob olami” MChJning ustav fondiga davlat ulushi sifatida belgilangan tartibda berish; “Oʻzbekiston”, “Oʻqituvchi”, Gʻafur Gʻulom va Choʻlpon nomidagi nashriyot-matbaa ijodiy uylari, “Oʻzbekiston milliy ensiklopediyasi” davlat ilmiy nashriyoti davlat korxonasi, “Oʻzdavkitobsavdotaʼminoti” MChJ hamda Oʻzbekiston matbuot va axborot agentligining “Kitob olami” MChJ ustav fondidagi oʻz ulushlarini Oʻzbekiston yoshlar ittifoqiga mulk huquqi asosida bepul berish toʻgʻrisidagi takliflariga rozilik berilsin. 2. Oʻzbekiston matbuot va axborot agentligi Oʻzbekiston yoshlar ittifoqi hamda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda ikki oy muddatda: “Kitob olami” MChJ ustav fondi ushbu qarorning 1-bandida koʻrsatilgan binolar hisobiga oshirilishini; “Kitob olami” MChJning ustaviga tegishli oʻzgartirishlar kiritilishini taʼminlasin. 3. Oʻzbekiston yoshlar ittifoqi “Kitob olami” MChJ faoliyatini samarali tashkil etish, shu jumladan respublikaning barcha hududlarida uning filiallarini ochish va moddiy-texnika bazasini mustahkamlash choralarini koʻrsin. 4. Vazirlar Mahkamasining “Davlat mulkidan samarali foydalanish chora-tadbirlari toʻgʻrisida” 2015-yil 15-iyuldagi 193-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston matbuot va axborot agentligi bosh direktori L.X. Tangriyev, Oʻzbekiston yoshlar ittifoqi raisi Q.Q. Quranboyev zimmasiga, Vazirlar Mahkamasining Taʼlim, ilm-fan va yoshlar siyosati masalalari hamda Madaniyat, sanʼat va turizmni rivojlantirish masalalari axborot-tahlil departamentlariga yuklansin.
Respublika oliy sport mahorati maktablari va ixtisoslashtirilgan bolalar-oʻsmirlar sport maktablarida sportchi lavozimini joriy etish hamda ularga oylik ish haqi va ustamalar belgilash chora-tadbirlari toʻgʻrisida
(resolution, 2024-05-10)

Oʻzbekiston Respublikasi Prezidentining “Nufuzli xalqaro sport musobaqalarida yuksak natijalarga erishgan Oʻzbekiston sportchilarini jamoat va sport ishlariga keng jalb etish hamda sportchilarni va ularning trenerlarini ragʻbatlantirish toʻgʻrisida” 2017-yil 10-avgustdagi PQ-3196-son qarorida belgilangan vazifalar ijrosini taʼminlash, shuningdek, Oʻzbekiston milliy terma jamoalari aʼzolarini moddiy qoʻllab-quvvatlash, ularni ragʻbatlantirish hamda yuksak mahoratli sportchilar tayyorlash tizimini yanada takomillashtirish maqsadida Vazirlar Mahkamasi qaror qiladi: 1. 2018-yil 1-yanvardan boshlab Respublika oliy sport mahorati maktablari va ixtisoslashtirilgan bolalar-oʻsmirlar sport maktablari (keyingi oʻrinlarda sport maktablari deb ataladi) shtatlar jadvaliga “sportchi” lavozimi kiritilsin. 2. Belgilab qoʻyilsinki: “sportchi” lavozimiga Olimpiya oʻyinlari dasturiga kiritilgan sport turlari boʻyicha Oʻzbekiston milliy terma jamoalarining asosiy tarkibidagi sportchilar qabul qilinadi; sport maktablarida “sportchi” lavozimi boʻyicha shtat birliklari soni sport turlari boʻyicha Oʻzbekiston milliy terma jamoalarining aʼzolari sonidan kelib chiqqan holda aniqlanadi. 3. Oʻzbekiston Respublikasi Jismoniy tarbiya va sport davlat qoʻmitasi Moliya vazirligi, Iqtisodiyot vazirligi, Bandlik va mehnat munosabatlari vazirligi bilan kelishgan holda ikki oy muddatda “sportchi” lavozimiga qoʻyiladigan talablar, ularga oylik ish haqi va ustamalar belgilash toʻgʻrisidagi nizomni belgilangan tartibda ishlab chiqsin va tasdiqlasin. 4. Oʻzbekiston Respublikasi Moliya vazirligi 2018-yildan boshlab sport maktablarida “sportchi” lavozimi boʻyicha shtat birliklarini saqlash uchun zarur mablagʻlarni Oʻzbekiston Respublikasi Davlat budjeti parametrlarini shakllantirishda nazarda tutsin. 5. Vazirliklar va idoralar bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi jismoniy tarbiya va sport davlat qoʻmitasi raisi R.J. Qurbonov hamda Vazirlar Mahkamasining Sogʻliqni saqlash, ekologiya, atrof muhitni muhofaza qilish, jismoniy tarbiya va sport masalalari axborot-tahlil departamentiga yuklansin.
Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Davlat aktivlarini boshqarish markazi toʻgʻrisidagi Nizomga oʻzgartirish kiritish haqida
(resolution, 2020-04-15)

Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Davlat aktivlarini boshqarish markazining mehnatga haq toʻlash, moddiy ragʻbatlantirish va kompensatsiya toʻlovlari sohasidagi munosabatlarini tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2013-yil 11-iyundagi 165-son qarori (Oʻzbekiston Respublikasi QT, 2013-y., 6-son, 37-modda) bilan tasdiqlangan Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Davlat aktivlarini boshqarish markazi toʻgʻrisidagi Nizomning 8-bandi quyidagi tahrirda bayon qilinsin: “8. Markaz xodimlariga toʻlov manbalaridan qatʼi nazar, Davlat raqobat qoʻmitasi xodimlari uchun qonun hujjatlarida va idoraviy hujjatlarda nazarda tutilgan mehnatga haq toʻlash, moddiy ragʻbatlantirish va kompensatsiya toʻlovlari shartlari tatbiq etiladi. Bunda Markaz xodimlari yil yakunlari boʻyicha faoliyati uchun olti lavozim maoshi miqdorigacha mukofot bilan ragʻbatlantiriladi, uning aniq miqdori Davlat mulki qoʻmitasi raisi bilan kelishgan holda har bir xodimning ish samaradorligiga qarab Markaz rahbarining qarori bilan belgilanadi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov hamda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi raisi R.A. Gulyamov zimmasiga yuklansin.
Banklarni roʻyxatga olish va ular faoliyatini litsenziyalash tartibi toʻgʻrisidagi nizomga oʻzgartirishlar kiritish haqida
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2017-yil 2-sentabrdagi PF-5177-son “Valyuta siyosatini liberallashtirish boʻyicha birinchi navbatdagi chora-tadbirlar toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 15-avgustdagi 23/3-son qarori (roʻyxat raqami 2014, 2009-yil 8-oktabr) (Oʻzbekiston Respublikasi qonun hujjatlari toʻplami, 2009-y., 41-son, 447-modda) bilan tasdiqlangan Banklarni roʻyxatga olish va ular faoliyatini litsenziyalash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 25-band quyidagi tahrirda bayon etilsin: “25. 2017-yil 1-oktabrdan boshlab tijorat banklari ustav kapitalining eng kam miqdori 100 mlrd. soʻm miqdorida belgilanadi. Faoliyat koʻrsatayotgan tijorat banklari 2019-yilning 1-yanvariga qadar oʻz ustav kapitalini ushbu miqdorga yetkazishlari lozim.”. 2. 64 va 81-bandlar oʻz kuchini yoʻqotgan deb topilsin. 3. 65-bandda: sakkizinchi xatboshi chiqarib tashlansin; toʻqqizinchi va oʻninchi xatboshilar tegishlicha sakkizinchi va toʻqqizinchi xatboshilar deb hisoblansin.
“Birja savdolariga qoʻyiladigan, shu jumladan, takroran qoʻyiladigan mahsulotlarning hajmlarini hisobga olish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2021-12-03)

Oʻzbekiston Respublikasi Prezidentining 2017-yil 18-apreldagi PF-5016-son “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2017-yil 23-iyundagi 419-son qarori bilan tasdiqlangan Oʻzbekiston Respublikasining Xususiylashtirilgan korxonalarga koʻmaklashish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasining Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va Iqtisodiyot vazirligi qaror qiladilar: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi va Iqtisodiyot vazirligining 2010-yil 7-dekabrdagi 16-son, 106-son “Birja savdolariga qoʻyiladigan, shu jumladan, takroran qoʻyiladigan mahsulotlarning hajmlarini hisobga olish tartibi toʻgʻrisidagi nizomni tasdiqlash haqida”gi qarorga (roʻyxat raqami 2178, 2011-yil 7-yanvar) (Oʻzbekiston Respublikasi qonun hujjatlari toʻplami, 2011-y., 1-2, 14-modda) ilovaga muvofiq oʻzgartirishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. Qaror muqaddimasidan “va Oʻzbekiston Respublikasi Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi qonun hujjatlari toʻplami, 2013-y., 2-son, 19-modda) bilan tasdiqlangan Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga” degan soʻzlar chiqarib tashlansin. 2. Nizomning 1-bandidagi “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi” degan soʻzlar bilan almashtirilsin. 3. Mazkur oʻzgartirishlar “Oʻzbekiston Respublika tovar-xomashyo birjasi” AJ bilan kelishilgan.